सन 1975 में दो जून के दिन फ्रांस के लियोन में एक चर्च के बाहर सेक्स वर्क्स ने इस बात का विरोध जाहिर किया कि उनके व्यापार को एक सामाजिक बुराई व अपराध माना जाता है। बड़ी संख्या में सेक्स वर्कर के विरोध होने के बाद से इस दिन को इंटरनेश्नल सेक्स वर्कर डे के रूप में मनाया जाने लगा।
गौरतलब है कि वेश्याओं के लिए सेक्स वर्कर शब्द का प्रयोग कुछ साल पहले से होने लगा है। इसका मतलब ये है कि उनके पेशे को सम्मान दिया जाए। दुनिया में ऐसे बहुत से लोग हैं, जिनका मानना है कि वेश्यावृत्ति को वैध व कानूनी रूप दिया जाना चाहिए, ताकि उनका शोषण न हो सके। फिलहाल, भारतीय प्रेस परिषद के अध्यक्ष जस्टिस मार्कंडेय काटजू ने कुछ साल पहले यह कहा था कि वेश्याओं को सम्मानपूर्वक जीने का अधिकार मिलना चाहिए। जाहिर है, इसके लिए वेश्यावृत्ति को एक सम्मानित पेशा माना जाए, जो हर्गिज संभव नहीं है। वेश्यावृत्ति दुनिया का सबसे पुराना धंधा है, लेकिन समाज में इसे अत्यंत ही घृणा की दृष्टि से देखा जाता है।
आइए जानते हैं वेश्यावृत्ति के बदलते रूपों के बारे में। आज ऐसी सेक्स वर्कर्स की कोई कमी नहीं है, जिनकी आमदनी लाखों में है।
hin_Deva hin_Deva hin_Deva